Gran Turismo (βιντεοπαιχνίδι)

Το ***Gran Turismo*** είναι βιντεοπαιχνίδι αγώνων που αναπτύχθηκε από τη Polys Entertainment και κυκλοφόρησε από τη Sony Computer Entertainment το 1997 για το Sony PlayStation. Το παιχνίδι δέχτηκε μεγάλη επιτυχία, με 10,85 εκατομμύρια αντίτυπα να έχουν πωληθεί παγκοσμίως έως τον Μάρτιο του 2013, κάνοντάς το, ως αποτέλεσμα, το βιντεοπαιχνίδι του αρχικού Sony PlayStation με τις περισσότερες πωλήσεις, και ξεκίνησε μια σειρά βιντεοπαιχνιδιών, τη σειρά Gran Turismo. Η Polys Entertainment μετονομάστηκε αργότερα σε Polyphony Digital το 1998.

## Gameplay
Στο *Gran Turismo* ο παίκτης ελέγχει ένα αυτοκίνητο εναντίον άλλων οδηγών τεχνητής νοημοσύνης σε διάφορες πίστες. Το παιχνίδι χωρίζεται σε δύο λειτουργίες, τις *Arcade Mode* και *Simulation Mode* (*Gran Turismo Mode* στις Ευρωπαϊκές και Ιαπωνικές εκδόσεις). Στο Arcade Mode, ο παίκτης μπορεί να επιλέξει ελεύθερα τα αυτοκίνητα και κούρσες που επιθυμεί, αλλά στο Simulation Mode πρέπει να αποκτήσει άδειες οδήγησης, να πληρώσει για αυτοκίνητα και να κερδίσει τρόπαια για να ξεκλειδώσει νέες πίστες. Η ολοκλήρωση ενός πρωταθλήματος, επίσης, ξεκλειδώνει ένα βίντεο και επιπλέον κούρσες επίδειξης.

Το *Gran Turismo* περιέχει συνολικά 140 αυτοκίνητα και 11 κούρσες. Δύο αυτοκίνητα Honda NSX του 1992 είναι επιπλέον διαθέσιμα στην ιαπωνική έκδοση, αλλά δεν διατέθηκαν στις αμερικάνικες και στις ευρωπαϊκές εκδόσεις. Είναι επίσης διαθέσιμα μια Chevrolet Corvette C2 του 1967 και ένα Mazda MX-5 Roadster του 1998, αποκλειστικά για την Arcade έκδοση.

## Ανάπτυξη
Το βιντεοπαιχνίδι χρειάστηκε 5 χρόνια για να ολοκληρωθεί, έχοντας αποκαλυφθεί ότι η ανάπτυξη του βιντεοπαιχνιδιού ξεκίνησε από το δεύτερο μισό του 1992. Ο Καζουνόρι Γιαμάουτσι ανέφερε ότι σε διαφορετικές στιγμές τον βοηθούσαν επτά με δεκαπέντε άνθρωποι. Ο ήχος ήταν ένα θέμα που ο Γιαμάουτσι πίστεψε ότι τέθηκε σε κίνδυνο λόγω έλλειψης χρόνου, και παρά το γεγονός ότι θεώρησε την τεχνητή νοημοσύνη του παιχνιδιού να είναι ανώτερη από τους ανταγωνιστές της, παρέμεινε δυσαρεστημένος με την ανάπτυξή της.

Η Polyphony Digital ήταν ακόμα γνωστή ως *Polys Entertainment* και μέρος της *Sony Computer Entertainment* όταν το παιχνίδι κυκλοφόρησε στην Ιαπωνία, και έγινε ανεξάρτητο στούντιο τον Απρίλιο του 1998, πριν κυκλοφορήσει το παιχνίδι στις Ηνωμένες Πολιτείες. Ο Γιαμάουτσι υπολόγισε ότι το παιχνίδι χρησιμοποίησε γύρω στο 75% της μέγιστης δυνατής απόδοσης του Sony PlayStation.

## Αποδοχή

Το *Gran Turismo* δέχτηκε θετικές κριτικές, με την IGN να έχει δώσει ένα σκορ 9.5/10 και η GameSpot ένα σκορ 8.6/10. Κέρδισε το βραβείο καλύτερης προσομοίωσης στα Spotlight Awards, το "*Καλύτερο Βιντεοπαιχνίδι Οδήγησης*" και τα "*Καλύτερα Γραφικά*" του 1999 σύμφωνα με το Official UK PlayStation Magazine, καθώς και το έκτο καλύτερο βιντεοπαιχνίδι στο ίδιο τεύχος. Ήταν επίσης ένα μπεστ σέλερ στο Ηνωμένο Βασίλειο, και έχουν πωληθεί συνολικά 10,85 εκατομμύρια αντίτυπα παγκοσμίως, κάνοντάς το, ως αποτέλεσμα, να έχει περισσότερες πωλήσεις από κάθε άλλο βιντεοπαιχνίδι του Sony PlayStation, καθώς και το τρίτο βιντεοπαιχνίδι της σειράς με τις περισσότερες πωλήσεις, πριν το Gran Turismo 4 και Gran Turismo 3: A-Spec, αντίστοιχα.

## Παραπομπές


## Εξωτερικοί σύνδεσμοι
* Επίσημη ιστοσελίδα
* ''Gran Turismo'' στο MobyGames

Κατηγορία:Gran Turismo
Κατηγορία:Αποκλειστικότητες του PlayStation
Κατηγορία:Βιντεοπαιχνίδια του 1997
Κατηγορία:Βιντεοπαιχνίδια του PlayStation
Κατηγορία:Βιντεοπαιχνίδια split-screen multiplayer
Κατηγορία:Νικητές Interactive Achievement Award